laion/Wikipedia-Exotic huggingface dataset:
ბრაქტეატი

ბრაქტეატი (ლათ. bractea — თუნუქი) — ოქროს ან ვერცხლის ბრტყელი, თხელი, მხოლოდ ცალ მხარეს მოჭრილი მონეტა. შუა საუკუნეების ბრაქტეატები გაჩნდა დაახლოებით XII საუკუნის შუა წლებში და იჭრებოდა XV საუკუნის შუა პერიოდამდე. ეს მონეტები მალევე შეავიწროვა დინარმა. სახელწოდება ბრაქტეატი ამ მონეტებმა მიიღეს მხოლოდ XVII საუკუნის ბოლოს ნუმიზმატიკაში. XII-XIV საუკუნეების ლიტერატურაში ეს მონეტები იწოდებოდნენ „დინარად“, „ნუმიად“ ან „პფენიგად“. ამ ტერმინის სხვა მნიშვნელობა უკავშირდება ბრტყელ და თხელ ოქროს მონეტებს, რომლებიც ხალხთა დიდი გადასახლების დროს გამოიშვა. როგორც წესი, მათ ჰქონდათ მარყუჟი და გამოიყენებოდა კისრის ამულეტის სახით. ↑ ძველრომაული ვერცხლის მონეტა ↑ Словарь нумизмата: Пер. с нем. /Х.Фенглер, Г.Гироу, В.Унгер/ 2-е изд., перераб. и доп. — М.: Радио и связь, 1993
ზიგზაგი

ზიგზაგი — წყობა მოკლე ხაზებისა, რომლებიც ერთმანეთს მოსდევს ერთნაირი კუთხით. ამ წყობაში ყოველი მეორე ხაზი პარალელურია. ზიგზაგი ოდითგანვე წარმოადგენს კერამიკისა და ფაიფურის მრავალნაირი ჩუქურთმისა და ორნამენტის ძირითად ელემენტს. საკერავ მანქანებს ძალიან სწრაფად შეუძლიათ ზიგზაგისებრი ნაკერების დადება. ზიგზაგის ფორმა აქვს აგრეთვე ხერხის პირს. ზიგზაგის ელემენტებით გამოირჩევა კატარისა და ბაჰრეინის დროშები.
ქოჯა რაგიპ-ფაშა

ქოჯა მეჰმედ რაგიპ-ფაშა (თურქ. Koca Mehmed Ragıp Paşa; დ. 1698, სტამბოლი — გ. 8 აპრილი, 1763, იქვე), ასევე ცნობილია პოეტის სახელით — ოსმალეთის იმპერიის სახელმწიფო მოღვაწე, დიდი ვეზირი 1757–1763 წლებში, ოსმან III-ისა და მუსტაფა III-ის მმართველობის პერიოდში. დაიბადა 1698 წელს, სტამბოლში. ის იყო ძალიან ნიჭიერი დიპლომატი, ამიტომ მალევე მიიქცია ოსმალეთის მაღალი პირების ყურადღება. 1739 წელს სწორედ მან მოაწერა ხელი ბელგრადის საზავო ხელშეკრულებას. 1744 წელს მაჰმუდ I-მა დანიშნა ეგვიპტის მმართველად. მეჰმედ-ფაშა ამ თანამდებობაზე 1448 წლამდე დარჩა. 1757 წლის 12 იანვარს ოსმან III-მ დანიშნა ოსმალეთის იმპერიის დიდ ვეზირად. დაახლოებით ორ კვირაში ქოჯა რაგიპ-ფაშა დაქორწინდა აჰმედ III-ის ქალიშვილ სალიჰა სულთანზე. მათ ამ ქორწინებიდან შვილი არ შესძენიათ. 30 ოქტომბერს სულთან ოსმანი გარდაიცვალა და მის ნაცვლად ტახტი მუსტაფა III-მ დაიკავა. მუსტაფა და ქოჯა რაგიპ-ფაშა ერთმანეთის ძალიან კარგი მეგობრები გახდნენ. ქოჯა რაგიპ-ფაშას მმართველობა ოსმალეთის იმპერიის სტაგნაციის პერიოდში მოუხდა. მაგრამ მან მაინც მოახერხა რამდენიმე რეფორმის გატარება. ის ზუსტად იმ პერიოდში იყო ოსმალეთის დიდი ვეზირი, როდესაც მიმდინარეობდა შვიდწლიანი ომი. ქოჯა რაგიპ-ფაშამ თანამდებობა სიკვდილამდე შეინარჩუნა. ის გარდაიცვალა 1763 წლის 8 აპრილს. სულთან მუსტაფამ ერთგული მეგობრის დაკარგვა ძალიან განიცადა და ამან საკმაოდ დიდი გავლენა იქონია სულთნის ხასიათზე. ქოჯა რაგიპ-ფაშას გარდაცვალების შემდეგ იმპერიის დიდი ვეზირი გახდა თევქი ჰამზა ჰამიდ-ფაშა. ქოჯა რაგიპ-ფაშა — ენციკლოპედია ბრიტანიკა ქოჯა რაგიპ-ფაშას ბიოგრაფია (თურქული)
ჩიჩეკ ხათუნი

ჩიჩეკ ხათუნი (თურქ. Çiçek Hatun) — ოსმალეთის იმპერიის სულთნის, მეჰმედ II-ის მე-4 ცოლი და ჯემ სულთანის დედა. ჩიჩეკ ხათუნი დაიბადა თურქმენული წარმოშობის ანატოლიელი ბეგის ოჯახში 1443 წელს. ასევე, მას ჰყავდა ძმა ალი-ბეი. 1458 წელს, თხუთმეტი წლის ასაკში მოხვდა სულთნის ჰარამხანაში და გახდა მისი რჩეული. 1459 წლის 22 დეკემბერს მას ერთადერთი ვაჟი — ჯემი შეეძინა. ოსმალური ტრადიციის მიხედვით, ყველა შეჰზადეს უნდა ემართა ანატოლიაში მდებარე ერთ-ერთი სანჯაყი. 1469 წელს, ძმა მუსტაფას გარდაცვალების შემდეგ, ჯემი კასთამონუს სანჯაყ-ბეიდ დაინიშნა და ჩიჩეკ ხათუნიც მასთან ერთად წავიდა კასთამონუში. 1474 წელს ჯემი ქარამანის მმართველად დაინიშნა. 1481 წელს, სულთან მეჰმედის გარდაცვალების შემდეგ ტახტი ბაიაზიდ II-მ დაიკავა. ჯემი იძულებული გახდა თავი ეგვიპტისათვის შეეფარებინა და თან წაიყვანა ჩიჩეკ ხათუნიც. ჯემი 14 წლის განმავლობაში ცდილობდა როგორმე ძმისთვის ტახტი წაერთმია და ამ ყველაფერს ეგვიპტის დახმარებით აკეთებდა. 1495 წელს ჯემი ბაიაზიდის ბრძანებით მოწამლეს და მოკლეს. ჩიჩეკ ხათუნმა შვილის გარდაცვალების შემდეგ სამი წელი იცოცხლა და 1498 წლის მაისში, კაიროში გარდაიცვალა. ↑ Ahmed Akgündüz, Said Öztürk (2011). Ottoman History: Misperceptions and Truths. Oxford University Press. ISBN 978-9-090-26108-9.  ↑ Muhammad Syaari Abdul Rahman, Berfikir Gaya Al-Fateh ↑ Franz Babinger, Mehmed the Conqueror and His Time, pg.173 ↑ Leslie P. Peirce (1993). The Imperial Harem: Women and Sovereignty in the Ottoman Empire. Oxford University Press, გვ. 106–107. ISBN 978-0-195-08677-5.
კახა კახიშვილი

კახა კახიშვილი (დ. 22 მარტი, 1973 წელი, თბილისი) — საქართველოს სასჯელაღსრულებისა და პრობაციის მინისტრი 2015 წლის 1 აგვისტოდან 2018 წლის 15 ივლისამდე. საქართველოს პარლამენტის X მოწვევის წევრი. თბილისის ივანე ჯავახიშვილის სახელობის სახელმწიფო უნივერსიტეტი, იურიდიული ფაკულტეტი; თბილისის პოლიტიკური სწავლების სკოლა; პროკურატურის თანამშრომელთა საკვალიფიკაციო გამოცდები; ტურიზმის განვითარება რეგიონებში (ისრაელი); საარჩევნო ადმინისტრაციის მოხელეთა სასერტიფიკაციო გამოცდები; იუსტიციის მრჩეველი; საქართველოს ტექნიკური უნივერსიტეტის დოქტორანტი. 2014 წლის 7 ოქტომბრიდან 2015 წლის 1 აგვისტომდე სასჯელაღსრულებისა და პრობაციის სამინისტრო, მინისტრის პირველი მოადგილე დღემდე სახელმწიფო საკონსტიტუციო კომისიის წევრი სისხლის სამართლის სისტემის რეფორმების უწყებათაშორისი საკოორდინაციო საბჭოს წევრი ექსპერტთა კლუბის წევრი 2012-2014 წლის ოქტომბრამდე ევროპულ ფასეულობათა ინსტიტუტის თანადამფუძნებელი 2012 წლიდან დღემდე საქართველოს ანტიკორუფციული საბჭოს წევრი 2012 წელი საარჩევნო სიის დაზუსტების სახელმწიფო კომისიის წევრი, არასამთავრობო ორგანიზაციების მხრიდან 2011 წლიდან არასამთავრობო ორგანიზაცია "საზოგადოებრივი დამცველი" -სამართლებრივი დირექტორი 2010-2014 წლის ოქტომბრამდე საქართველოს ადვოკატთა ასოციაციის წევრი, ადვოკატი 2008-2014 წლის ოქტომბრამდე საარჩევნო და პოლიტიკური ტექნოლოგიების კვლევის ცენტრის დირექტორი საქართველოს იუსტიციის სამინისტრო - მრჩეველი კასპის, ხაშურისა და ქარელის მუნიციპალიტეტებში საქართველოს პრეზიდენტის სახელმწიფო რწმუნებულ-გუბერნატორის მოადგილე შპს "კონსულტანტი" - დამფუძნებელი და დირექტორი საქართველოს პრეზიდენტის სახელმწიფო რწმუნებულის მოადგილე რაჭა-ლეჩხუმისა და ქვემო სვანეთის მხარეში საქართველოს ცენტრალური საარჩევნო კომისიის იურიდიული განყოფილება - უფროსი საქართველოს სახალხო დამცველის რწმუნებული სამართალდამცავ ორგანოებში საქართველოს იუსტიციის სამინისტროს სასჯელაღსრულების დეპარტამენტის თავმჯდომარის მოადგილე ადამიანის უფლებების დაცვის დარგში საქართველოს გენერალური პროკურატურის კონტროლის სამმართველოს განყოფილება- უფროსი საქართველოს გენერალური პროკურატურის საერთაშორისო ურთიერთობათა განყოფილების პროკურორი და საქართველოს გენერალური პროკურატურის წარმომადგენელი ევროპის საბჭოში საქართველოს გენერალური პროკურატურის სახელმწიფო უშიშროების, საბაჟო-საგადასახადო სამსახურებში მოკვლევაზე და ოპერატიულ- სამძებრო საქმიანობის კანონიერებაზე ზედამხედველობის სამმართველო - პროკურორი საქართველოს გენერალური პროკურატურის სახელმწიფო ბრალდების მხარდამჭერი სამმართველო - პროკურორი საქართველოს ტექნიკური უნივერსიტეტის იურიდიული ფაკულტეტი - ლექტორი ქვემო ქართლის საოლქო პროკურატურა - უფროსი გამომძიებელი ქალაქ თბილისის კრწანისის რაიონის პროკურატურა - სტაჟიორ-გამომძიებელი საქართველოს შინაგან საქმეთა სამინისტროს ქალაქ თბილისის ისნის რაიონის შსს სამმართველოს საპატრულო-საგუშაგო სამსახური — პოლიციელი 2020 წლიდან არის საქართველოს მე-10 მოწვევის პარლამენტის წევრი (ისნის მაჟორიტარი), საარჩევნო ბლოკი: „ქართული ოცნება — დემოკრატიული საქართველო“. ჰყავს მეუღლე და ორი შვილი. კახა კახიშვილი Facebook-ზე კახა კახიშვილი[მკვდარი ბმული] ↑ http://moc.gov.ge/ka/Minister[მკვდარი ბმული] ↑ ცენტრალურმა საარჩევნო კომისიამ საქართველოს პარლამენტის 2020 წლის 31 ოქტომბრის არჩევნები შეაჯამა. ცესკო (2020-12-03). დაარქივებულია ორიგინალიდან — 2020-12-15. ციტირების თარიღი: 19 დეკემბერი, 2020.
წყლის სამყურა

წყლის სამყურა (ლათ. Menyanthes) — მცენარეთა გვარი წყლისსამყურასებრთა ოჯახისა. მრავალწლოვანი ბალახია, გვარის ერთადერთი სახეობა - Menyanthes trifoiiata ჭაობის ტიპური მცენარეა და გავრცელებულია ჩრდილოეთ ნახევარსფეროს ტყის ზონაში. საქართველოში გვხვდება კოლხეთის დაბლობისა და მთის ტორფიან ჭაობში. ფოთლები შეიცავს C ვიტამინს, მწარე გლიკოზიდებს, ალკალოიდებს და ფლავინოიდებს. სამკურნალოა, ხმარობენ მადის მომგვრელად. ფოთლების ექსტრატს იყენებენ მწარე ლიქიორის , ნარინჯის არაყისა და ლუდის წარმოებაში. ფოთლებიდან იღებენ მწვანე საღებავს. წყლის სამყურას განამარხებული თესლი ნაპოვნია უძველეს დანალექებში მიოცენიდან მოყოლებული მეოთხეულ პერიოდამდე. კ. ქიმერიძე, ქართული საბჭოთა ენციკლოპედია, ტ. 11, თბ., 1987. — გვ. 369. Jepson Manual Treatment USDA Plants Profile Photo gallery
ბდელასებრნი

ბდელასებრნი (Bdellidae), ტკიპების ოჯახი ტრომბიდოფორმული ტკიპების ქვერიგისა. 0,3-3,5 მმ სიგრძის მოწითალო, ზოგჯერ მომწვანო, ყავისფერი ან შავი მსხლისებრი სხეული ხორთუმივით აქვთ წაგრძელებული. მტაცებლებია, დიდი რაოდენობით ანადგურებენ სხვა ტკიპებსა და წვრილ მწერებს. ბინადრობენ ხავსში, მღიერებში, ტყის საფენში და სხვა. მათი სახეობრივი შემადგენლობა ჯერჯერობით მხოლოდ საქართველოშია შესწავლილი. ჩვენში ბდელასებრთა 20-მდე სახეობაა. სოხუმის მიდამოებში და თბილისის მახლობლად მუხასა და ჯაგრცხილაზე აღმოჩნდა Trachimolgus recki, ხოლო თბილისის მიდამოების მღიერებში — Spinibdella iberica. ქართული საბჭოთა ენციკლოპედია, ტ. 2, თბ., 1977. — გვ. 261.
მსოფლიოს ქვეყნები მოსახლეობის მიხედვით (2005)

ქვემოთ მოცემულია სუვერენული სახელმწიფოებისა და სხვა ტერიტორიების სია მოსახლეობის რაოდენობის მიხედვით. რიგითი ნომრები მითითებული აქვთ მხოლოდ სუვერენულ სახელმწიფოებს, სხვა ტერიტორიები სიაში ჩართულია შედარებისათვის. მონაცემები ასახავს 2005 წლის მდგომარეობას.
რაგბის მსოფლიო ჩემპიონატი 2015: ჯგუფი A

მთავარი სტატია: რაგბის მსოფლიო ჩემპიონატი 2015. 2015 წლის რაგბის მსოფლიო ჩემპიონატის A ჯგუფში თამაშები დაიწყო 18 სექტემბერს და დასრულდა 10 ოქტომბერს. ჯგუფში წარმოდგენილნი იყვნენ მასპინძელი ინგლისი, 2011 წლის მსოფლიო ჩემპიონატის მესამე და მეოთხე ადგილოსანი გუნდები, ავსტრალია და უელსი. აგრეთვე ორი საკვალიფიკაციო ეტაპის გავლის შედეგად გასული გუნდი, ფიჯი და ურუგვაი. ჯგუფი შეფასებული იყო როგორც, „სიკვდილის ჯგუფი“. ყველა დრო მოცემულია თბილისის დროით ↑ World Cup 2015 schedule. BBC Sport (2 მაისი, 2013). ციტირების თარიღი: 2 მაისი, 2013. ↑ Back down to earth! From glory to pool of death for England after World Cup draw. Daily Mail (3 დეკემბერი, 2012). ციტირების თარიღი: 18 ივნისი, 2015. 2015 წლის რაგბის მსოფლიო ჩემპიონატის ოფიციალური საიტი
ბე

ბე, ფულადი თანხა, რომელსაც ერთი მხარე აძლევს მეორეს ხელშეკრულების დასადასტურებლად და ვალდებულების შესრულების უზრუნველსაყოფად. შედის ხელშეკრულებით გათვალისწინებული გადასახდელის ანგარიშში და საბოლოო ანგარიშსწორებისას იქვითება. თუ ბეს მიმცემმა არ შეასრულა ხელშეკრულება, თანხა მეორე მხარეს რჩება; ხოლო თუ ხელშეკრულების შეუსრულებლობისათვის პასუხისმგებლობა თანხის მიმღებს ეკისრება, იგი ვალდებულია ორმაგად დააბრუნოს ბე. შეთანხმება ბეს შესახებ წერილობით უნდა დაიდოს. ვახტანგ VI-ის სამართლის წიგნთა კრებულში ბე იხსენიება ნასყიდლობასთან დაკავშირებით. მაგ., „... რომელიც რომ იყიდის რასმე, პირველად ცოტას მისცემს რასმე ბესა. ხოლო ბეს მიმცემმა თუ ... აღარ იყიდოს ის საქონელი, რომელიც რომ ბედ მისცა, ბევრი თუ ცოტა, დაეკარგების... უკეთუ განმსყიდველმან ბე აღიღოს და მასუკან შეუშალოს, აღარ მიჰყიდოს... თავისი ბე ისევ მისცეს, და ერთი იმდენი კიდევ სხვა მისცეს“ („სამართალი ბერძული“, მ. 4). სირიულ-რომაული სამართლის ქართულ ვერსიაში (მ. 97) „ბეს“ ნაცვლად იხმარება ტერმინი „რიმონი“. ფუტკარაძე ი., ქართული საბჭოთა ენციკლოპედია, ტ. 2, თბ., 1977. — გვ. 261.
ევრობასკეტი 2015: ჯგუფი A

ჯგუფი A — ევრობასკეტი 2015-ის პირველი ჯგუფი, სადაც მატჩები გაიმართა 2015 წლის 5 სექტემბრიდან — 10 სექტემბრის ჩათვლით. ჯგუფის ყველა თამაში ჩატარდა Park&Suites არენაზე ქალაქ მონპელიეში, საფრანგეთი. ჯგუფში წარმოდგენილნი იყვნენ პოლონეთის, საფრანგეთის, ისრაელის, რუსეთის, ფინეთის და ბოსნია და ჰერცეგოვინის ნაკრებები. ამათგან ოთხი საუკეთესო ნაკრები გადავიდა მეორე რაუნდში. ყველა დრო მოცემულია ადგილობრივი დროით (UTC+2). ოფიციალური ვებ-გვერდი დაარქივებული 2015-09-18 საიტზე Wayback Machine.
აარონ კრესველი

აარონ უილიამ კრესველი (ინგლ. Aaron William Cresswell; დ. 15 დეკემბერი, 1989) — ინგლისელი ფეხბურთელი. „ვესტ ჰემ იუნაიტედის“ მარცხენა მცველი. დაიბადა ქალაქ ლივერპულში. ფეხბურთის თამაში დაიწყო 8 წლის ასაკიდან, 12 წლის ასაკიდან აარონი ირიცხება „ტრანმირ როვერსის“ რიგებში, სადაც ის 2011 წლამდე რჩება, მან ამ გუნდში 70 თამაშში 5 გოლის გატანა მოახერხა. შემდეგ გადავიდა „იფსვიჩ თაუნში“, სადაც 3 წელი გაატარა და 132 თამაშში 6 გოლი შეაგდო. 2014 წლიდან იცავს „ვესტ ჰემ იუნაიტედის“ ღირსებას. ინგლისის ეროვნულ ნაკრებში კრესველი პირველად 2016 წლის 7 ნოემბერს გამოიძახეს, მას შემდეგ, რაც დენი დრინკუოტერს ტრავმის გამო გუნდის დატოვება მოუწია. ინგლისელებს იმ დროს ორი შეხვედრა უნდა ჩაეტარებინათ — პირველი, 2018 წლის მსოფლიო ჩემპიონატის შესარჩევი მატჩი შოტლანდიასთან და მეორე, ამხანაგური მატჩი ესპანეთთან. კრესველის დებიუტი ეროვნულ ნაკრებში 2016 წლის 15 ნოემბერს, „უემბლიზე“, ესპანეთთან ამხანაგურ მატჩში შედგა, მოედანზე იგი დენი როუზის ნაცვლად შემოვიდა. შეხვედრა ფრედ 2–2 დამთავრდა. ვესტ ჰემ იუნაიტედი უეფა-ს კონფერენს ლიგა: 2022–23 „იფსვიჩ თაუნის“ წლის საუკეთესო მოთამაშე: 2011–12 „იფსვიჩ თაუნის“ სეზონის საუკეთესო გოლის ავტორი: 2012–13 ინგლისის საფეხბურთო ლიგის ჩემპიონატის წლის გუნდის წევრი: 2013–14 „ვესტ ჰემ იუნაიტედის“ წლის საუკეთესო მოთამაშე: 2014–15 „ვესტ ჰემ იუნაიტედის“ წლის ჩაქუჩი: 2014–15 ვიკისაწყობში არის გვერდი თემაზე: აარონ კრესველი ფეხბურთელის პროფილი „ვესტ ჰემ იუნაიტედის“ ოფიციალურ საიტზე ფეხბურთელის პროფილი — National-Football-Teams.com აარონ კრესველი — Soccerbase აარონ კრესველი — Soccerway აარონ კრესველი — WorldFootball.net ↑ „England call up Aaron Cresswell and Jordan Pickford for Scotland qualifier“. The Guardian. London. 7 ნოემბერი, 2016. ციტირების თარიღი: 12 ივნისი, 2023. შეამოწმეთ თარიღის პარამეტრი |access-date= და |date=-ში (დახმარება) ↑ McNulty, Phil (15 ნოემბერი, 2016). „England 2–2 Spain“. BBC Sport. ციტირების თარიღი: 12 ივნისი, 2023. შეამოწმეთ თარიღის პარამეტრი |access-date= და |date=-ში (დახმარება) ↑ Stone, Simon (7 ივნისი, 2023). „Fiorentina 1–2 West Ham United: Jarrod Bowen goal decides Europa Conference League final“. BBC Sport. ციტირების თარიღი: 12 ივნისი, 2023. შეამოწმეთ თარიღის პარამეტრი |access-date= და |date=-ში (დახმარება) ↑ Gooderham, Dave (22 აპრილი, 2012). „Aaron Cresswell wins Supporters Player of the Year“. East Anglian Daily Times. Ipswich. დაარქივებულია ორიგინალიდან — 2017-12-06. ციტირების თარიღი: 12 ივნისი, 2023. შეამოწმეთ თარიღის პარამეტრი |access-date= და |date=-ში (დახმარება) ↑ „Chambers Players' Player of the Year“. TWTD.co.uk. 13 აპრილი, 2019. ციტირების თარიღი: 12 ივნისი, 2023. შეამოწმეთ თარიღის პარამეტრი |access-date= და |date=-ში (დახმარება) ↑ „Luis Suarez: Liverpool striker wins PFA Player of the Year award“. BBC Sport. 28 აპრილი, 2014. ციტირების თარიღი: 12 ივნისი, 2023. შეამოწმეთ თარიღის პარამეტრი |access-date= და |date=-ში (დახმარება) ↑ 7.0 7.1 Aaron completes Player Awards hat-trick!. West Ham United F.C. (6 მაისი, 2015).
ევრობასკეტი 2015: ჯგუფი B

ჯგუფი B — ევრობასკეტი 2015-ის მეორე ჯგუფი, სადაც მატჩები გაიმართა 2015 წლის 5 სექტემბრიდან — 10 სექტემბრის ჩათვლით. ჯგუფის ყველა თამაში ჩატარდა Mercedes-Benz არენაზე ქალაქ ბერლინში, გერმანია. ჯგუფში წარმოდგენილნი იყვნენ გერმანიის, ისლანდიის, იტალიის, სერბეთის, ესპანეთის და თურქეთის ნაკრებები. ამათგან ოთხი საუკეთესო ნაკრები გადავიდა მეორე რაუნდში. ყველა დრო მოცემულია ადგილობრივი დროით (UTC+2). ოფიციალური ვებ-გვერდი დაარქივებული 2015-09-18 საიტზე Wayback Machine.
ავგუსტ ბებელი

ფერდინანდ ავგუსტ ბებელი (დ. 22 თებერვალი, 1840, კელნ-დოიცი — გ. 13 აგვისტო, 1913, პასუგი, შვეიცარია) — გერმანიისა და საერთაშორისო მუშათა მოძრაობის მოღვაწე, გერმანიის სოციალ-დემოკრატიისა და II ინტერნაციონალის ერთ-ერთი დამაარსებელი და ხელმძღვანელი. კიკვაძე ნ., ქართული საბჭოთა ენციკლოპედია, ტ. 2, თბ., 1977. — გვ. 261—262.
ევრობასკეტი 2015: ჯგუფი C

ჯგუფი C — ევრობასკეტი 2015-ის მესამე ჯგუფი, სადაც მატჩები გაიმართა 2015 წლის 5 სექტემბრიდან — 10 სექტემბრის ჩათვლით. ჯგუფის ყველა თამაში ჩატარდა არენა ზაგრებიზე ქალაქ ზაგრებში, ხორვატია. ჯგუფში წარმოდგენილნი იყვნენ საბერძნეთის, ხორვატიის, სლოვენიის, ნიდერლანდის, მაკედონიის და საქართველოს ნაკრებები. ამათგან ოთხი საუკეთესო ნაკრები გადავიდა მეორე რაუნდში. ყველა დრო მოცემულია ადგილობრივი დროით (UTC+2). ოფიციალური ვებ-გვერდი დაარქივებული 2015-09-18 საიტზე Wayback Machine.
ევრობასკეტი 2015: ჯგუფი D

ჯგუფი D — ევრობასკეტი 2015-ის მეოთხე ჯგუფი, სადაც მატჩები გაიმართა 2015 წლის 5 სექტემბრიდან — 10 სექტემბრის ჩათვლით. ჯგუფის ყველა თამაში ჩატარდა არენა რიგაზე ქალაქ რიგაში, ლატვია. ჯგუფში წარმოდგენილნი იყვნენ ჩეხეთის, ლიეტუვის, ბელგიის, ლატვიის, უკრაინის და ესტონეთის ნაკრებები. ამათგან ოთხი საუკეთესო ნაკრები გადავიდა მეორე რაუნდში. ყველა დრო მოცემულია ადგილობრივი დროით (UTC+2). ოფიციალური ვებ-გვერდი დაარქივებული 2015-09-18 საიტზე Wayback Machine.
პულინის რაიონი

პულინის რაიონი (უკრ. Пулинський район) — რაიონი უკრაინაში, ჟიტომირის ოლქში. მისი ფართობია 853 კმ². 2015 წლის აღწერის მონაცემებით რაიონის მოსახლეობა 23 200 ადამიანს შეადგენდა, ხოლო სიმჭიდროვე 28 კაცს კმ²-ზე. პულინის რაიონის ადმინისტრაციული ცენტრია ქალაქი პულინი. უკრაინის ადმინისტრაციული დაყოფა უკრაინის რაიონები ↑ უკრაინის სახელმწიფო სტატისტიკის სამსახური. დაარქივებულია ორიგინალიდან — 2014-07-01. ციტირების თარიღი: 2015-09-07.
ჩუდნივის რაიონი

ჩუდნივის რაიონი (უკრ. Чуднівський район) — რაიონი უკრაინაში, ჟიტომირის ოლქში. მისი ფართობია 1 037 კმ². 2015 წლის აღწერის მონაცემებით რაიონის მოსახლეობა 36 236 ადამიანს შეადგენდა, ხოლო სიმჭიდროვე 35 კაცს კმ²-ზე. ჩუდნივის რაიონის ადმინისტრაციული ცენტრია ქალაქი ჩუდნივი. უკრაინის ადმინისტრაციული დაყოფა უკრაინის რაიონები ↑ უკრაინის სახელმწიფო სტატისტიკის სამსახური. დაარქივებულია ორიგინალიდან — 2014-07-01. ციტირების თარიღი: 2015-09-07.
თაბანიასი მეჰმედ-ფაშა

თაბანიასი მეჰმედ-ფაშა (თურქ. Tabanıyassı Mehmed Paşa; დ. 1589, დრამა — გ. 1639, სტამბოლი) — ოსმალეთის იმპერიის სახელმწიფო მოღვაწე, დიდი ვეზირი 1632-1637 წლებში, მურად IV-ის მმართველობის პერიოდში. დაიბადა 1589 წელს, საბერძნეთის ქალაქ დრამაში. 1628 წლის სექტემბერს, ბაირამ-ფაშას ნაცვლად (იმპერიის მომავალი დიდი ვეზირი) დაინიშნა ეგვიპტის ბეგლარბეგად. ის ამ თანამდებდებობაზე ორი წლის განმავლობაში რჩებოდა, ხოლო 1630 წლის ოქტომბერში ვეზირად დანიშნეს. მეჰმედ-ფაშა დიდი ნდობით სარგებლობდა სულთან მურად IV-ის მხრიდან. 1632 წლის 12 მაისს სულთან მურადმა იგი თოფალ რეჯეფ-ფაშას ნაცვლად ოსმალეთის იმპერიის დიდ ვეზირად დანიშნა. 1635 წელს, მურად IV-ის ბრძანებით, თაბანიასი მეჰმედ-ფაშამ უხელმძღვანელა ოსმალეთის კამპანიას ირანის წინააღმდეგ. ოსმალეთის არმიამ ალყა შემოარტყა ერევანს. ცოტა ხანში მეჰმედ-ფაშას მურადიც შეუერთდა თავის ჯართან ერთად. ერევნის შემდეგ ოსმალებმა თავრიზის აღებაც სცადეს, მაგრამ უშედეგოდ. ისინი იძულებულნი გახდნენ უკან დაეხიათ და ცოტა ხანში სტამბოლში დაბრუნდნენ. 1636 წელს სპარსელებმა თავიდან შეუტიეს ერევანს და დაიპყრეს იგი. სულთანმა დამარცხება დიდ ვეზირს დააბრალა და 1637 წლის 2 თებერვალს გაათავისუფლა. მის ნაცვლად დიდი ვეზირი ბაირამ-ფაშა გახდა. თაბანიასი მეჰმედ-ფაშა ჯერ სილისტრის, ხოლო შემდეგ ბუდის მმართველად დაინიშნა. 1639 წელს მეჰმედ-ფაშას ბრალი დასდეს აჯანყების წამოწყების მცდელობაში. მურად IV-მ იგი დედაქალაქში იხმო და რამდენიმე დღეში სიკვდილით დასაჯა. Uzunçarşılı, İsmail Hakkı, (1954) Osmanlı Tarihi III. Cilt, 2. Kısım , XVI. Yüzyıl Ortalarından XVII. Yüzyıl Sonuna kadar), Ankara: Türk Tarih Kurumu (Altıncı Baskı 2011 ISBN 978-975-16-0010) say.384-385 Buz, Ayhan, (2009) Osmanlı Sadrazamları, İstanbul: Neden Kitap, ISBN978-975-254-278-5, Danişmend, İsmail Hami, (2011), İzahlı Osmanlı Tarihi Kronolojisi 6 Cilt, İstanbul:Doğu Kütüphanesi, ISBN 9789944397681 Tektaş, Nazım. (2009), Sadrâzamlar - Osmanlı'da İkinci Adam Saltanatı. İstanbul:Çatı Kitapları. ISBN 9789758845000 Sakaoglu, Necedet (1999) Bu Mulkun Sultanlari, Istanbul:Oglak Yayinlari ISBN 975-329-2996 say. 241-244
კოროსტენის რაიონი

კოროსტენის რაიონი (უკრ. Коростенський район) — რაიონი უკრაინაში, ჟიტომირის ოლქში. მისი ფართობია 1 764 კმ². 2015 წლის აღწერის მონაცემებით რაიონის მოსახლეობა 27 599 ადამიანს შეადგენდა, ხოლო სიმჭიდროვე 16 კაცს კმ²-ზე. კოროსტენის რაიონის ადმინისტრაციული ცენტრია ქალაქი კოროსტენი. უკრაინის ადმინისტრაციული დაყოფა უკრაინის რაიონები ↑ უკრაინის სახელმწიფო სტატისტიკის სამსახური. დაარქივებულია ორიგინალიდან — 2019-04-03. ციტირების თარიღი: 2015-09-07.
კოროსტიშივის რაიონი

კოროსტიშივის რაიონი (უკრ. Коростишівський район) — რაიონი უკრაინაში, ჟიტომირის ოლქში. მისი ფართობია 974 კმ². 2015 წლის აღწერის მონაცემებით რაიონის მოსახლეობა 40 521 ადამიანს შეადგენდა, ხოლო სიმჭიდროვე 42 კაცს კმ²-ზე. კოროსტიშივის რაიონის ადმინისტრაციული ცენტრია ქალაქი კოროსტიშივი. უკრაინის ადმინისტრაციული დაყოფა უკრაინის რაიონები ↑ უკრაინის სახელმწიფო სტატისტიკის სამსახური. დაარქივებულია ორიგინალიდან — 2019-04-03. ციტირების თარიღი: 2015-09-07.
ნიკოლაევკა (ლეოვის რაიონი)

ნიკოლაევკა (რუმ. Nicolaevca) — სოფელი მოლდოვაში, ლეოვის რაიონში. მდებარეობს ზღვის დონიდან 39 მეტრზე. 2004 წლის მონაცემებით, მოსახლეობა 61 ადამიანს შეადგენდა. მოლდოვის ადმინისტრაციული დაყოფა ლეოვის რაიონი მოლდოვის მოსახლეობის 2004 წლის აღწერის მონაცემები
ორაკი (ლეოვის რაიონი)

ორაკი (რუმ. Orac) — სოფელი მოლდოვაში, ლეოვის რაიონში. მდებარეობს ზღვის დონიდან 65 მეტრზე. 2004 წლის მონაცემებით, მოსახლეობა 1 037 ადამიანს შეადგენდა. მოლდოვის ადმინისტრაციული დაყოფა ლეოვის რაიონი მოლდოვის მოსახლეობის 2004 წლის აღწერის მონაცემები
პიტეშტი (ლეოვის რაიონი)

პიტეშტი (რუმ. Piteşti) — სოფელი მოლდოვაში, ლეოვის რაიონში. მდებარეობს ზღვის დონიდან 106 მეტრზე. 2004 წლის მონაცემებით, მოსახლეობა 48 ადამიანს შეადგენდა. მოლდოვის ადმინისტრაციული დაყოფა ლეოვის რაიონი მოლდოვის მოსახლეობის 2004 წლის აღწერის მონაცემები ↑ Domenco I. Pitești, r-nul Loeva // Localitățile Republicii Moldova: itinerar documentar-publicistic ilustrat. Volumul 10: P — Chișinău: Draghiștea, 2012. — გვ. 423. — 802 გვრ. — ISBN 978-9975-4210-4-1 <a href="https://wikidata.org/wiki/Track:Q113257854"></a><a href="https://wikidata.org/wiki/Track:Q113169239"></a><a href="https://wikidata.org/wiki/Track:Q113169336"></a><a href="https://wikidata.org/wiki/Track:Q21197"></a>
რომანოვკა (ლეოვის რაიონი)

რომანოვკა (რუმ. Romanovca) — სოფელი მოლდოვაში, ლეოვის რაიონში. მდებარეობს ზღვის დონიდან 39 მეტრზე. 2004 წლის მონაცემებით, მოსახლეობა 536 ადამიანს შეადგენდა. მოლდოვის ადმინისტრაციული დაყოფა ლეოვის რაიონი მოლდოვის მოსახლეობის 2004 წლის აღწერის მონაცემები
სელიშტე (ლეოვის რაიონი)

სელიშტე (რუმ. Selişte) — სოფელი მოლდოვაში, ლეოვის რაიონში. მდებარეობს ზღვის დონიდან 53 მეტრზე. 2004 წლის მონაცემებით, მოსახლეობა 298 ადამიანს შეადგენდა. მოლდოვის ადმინისტრაციული დაყოფა ლეოვის რაიონი მოლდოვის მოსახლეობის 2004 წლის აღწერის მონაცემები
ბებესირი

ბებესირი — ტბა საქართველოში, აფხაზეთის ავტონომიური რესპუბლიკის გალის მუნიციპალიტეტში. მდებარეობს მდინარე ოქუმის მარჯვენა მხარეს, ზღვის დონიდან 15,9 მ სიმაღლეზე. ზედაპირის ფართობი 0,14 კმ², აუზის ფართობი 0,82 კმ², მაქსიმალური სიღრმე 4,6 მ. წარმოიშვა სანაპირო დიუნებით მდინარეების შეგუბების შედეგად. საზრდოობს წვიმისა და მიწისქვეშა წყლით. ზედაპირის დიდი ნაწილი დაფარულია წყალმცენარეულობით. მდიდარია თევზით. დიდი ბებესირი პატარა ბებესირი ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 33. ↑ აფხაზავა ი., ენციკლოპედია „საქართველო“, ტ. 1, თბ., 1997. — გვ. 385.
არაპუტანგა

არაპუტანგა (პორტ. Araputanga) — მუნიციპალიტეტი ბრაზილიაში, მატუ-გროსუს შტატში; მდებარეობს ზღვის დონიდან 200 მეტრზე. მიეკუთვნება მატუ-გროსუს შტატის სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ჟაურუს შემადგენლობაში. 2010 წლის მონაცემებით, მოსახლეობა 15 342 ადამიანს შეადგენდა, მოსახლეობის სიმჭიდროვე 9.59 კმ²-ზე. ფართობი 1 600 კმ²-ია. მატუ-გროსუ ბრაზილიის შტატები Estimativas da população para 1º de julho de 2009 Ranking decrescente do IDH-M dos municípios do Brasil დაარქივებული 2009-10-03 საიტზე Wayback Machine.
ფიგეიროპოლის-დ’უესტი

ფიგეიროპოლის-დ'უესტი (პორტ. Figueirópolis d'Oeste) — მუნიციპალიტეტი ბრაზილიაში, მატუ-გროსუს შტატში; მდებარეობს ზღვის დონიდან 300 მეტრზე. მიეკუთვნება მატუ-გროსუს შტატის სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ჟაურუს შემადგენლობაში. 2010 წლის მონაცემებით, მოსახლეობა 3 796 ადამიანს შეადგენდა, მოსახლეობის სიმჭიდროვე 4.22 კმ²-ზე. ფართობი 899 246 კმ²-ია. მატუ-გროსუ ბრაზილიის შტატები Estimativas da população para 1º de julho de 2009 Ranking decrescente do IDH-M dos municípios do Brasil დაარქივებული 2009-10-03 საიტზე Wayback Machine.
გლორიად-დ’უესტი

გლორიად-დ'უესტი (პორტ. Glória d'Oeste) — მუნიციპალიტეტი ბრაზილიაში, მატუ-გროსუს შტატში; მდებარეობს ზღვის დონიდან 200 მეტრზე. მიეკუთვნება მატუ-გროსუს შტატის სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ჟაურუს შემადგენლობაში. 2010 წლის მონაცემებით, მოსახლეობა 3 135 ადამიანს შეადგენდა, მოსახლეობის სიმჭიდროვე 3.67 კმ²-ზე. ფართობი 853 842 კმ²-ია. მატუ-გროსუ ბრაზილიის შტატები Estimativas da população para 1º de julho de 2009 Ranking decrescente do IDH-M dos municípios do Brasil დაარქივებული 2009-10-03 საიტზე Wayback Machine.